cyanic-selkie/wikianc huggingface dataset:
মাল্টিপল স্ক্লেরোসিস
এ রোগের কারণ সুস্পষ্ট নয়। তথাপি রোগ-প্রতিরক্ষা ব্যবস্থায় আক্রমণ অথবা মায়েলিন উৎপন্নকারী কোষগুলোর বিকলতাকেই এ রোগের অন্তর্নিহিত কারণ বলে মনে করা হয়ে থাকে। এ রোগের সম্ভাব্য কারণগুলোর মধ্যে, জিনগত ও পরিবেশীয় নিয়ামক যেমন, ভাইরাস সংক্রমণ উল্লেখযোগ্য, যেখানে ভাইরাস সংক্রমণ রোগের অগ্রসরতাকে ত্বরান্বিত করে বলে আশঙ্কা করা হয়। এম.এস. সাধারণত দৃশ্যমান লক্ষণ ও উপসর্গ এবং পর্যবেক্ষণকে সমর্থনকারী মেডিক্যাল পরীক্ষা-নিরীক্ষার ভিত্তিতে শনাক্ত করা হয়ে থাকে।
লক্ষণ ও উপসর্গসমূহ
এম.এস আক্রান্ত একজন ব্যক্তি প্রায় যেকোন ধরনের স্নায়বিক সমস্যা নানারকম হতে পারে। যেমন- অনৈচ্ছিক পেশির কাজে সমস্যা হতে পারে, চেষ্টিয়,দর্শনে ইত্যাদি হল সবচেয়ে সাধারণ সমস্যা। সবচেয়ে সুনির্দিষ্ট সমস্যা দেখা যায় স্নায়ুতে। স্নায়ুর সংবেদনশীলতার ব্যাপকহারে হ্রাস পায়, এর ফলে সুই বা পিন দিয়ে শরীরে স্পর্শ করলে শরীর অনুভব করতে পারে না, পেশিতে দুর্বলতার সৃষ্টি হয়,খিচুনী দেখা যায়, এবং ঐচ্ছিক পেশি নাড়ানো কঠিন হয়। কঠিন হয় শরীরের ভারসাম্য রাখা(ataxia);কথা বলতে,খেতে সমস্যা হয়, সমস্যা হয় দর্শনে (nystagmus, optic neuritis or double vision), অবসাদগ্রস্থতা অনূভুত হয়, তীব্র ব্যথা অনুভূত হয়, মুত্রথলি,এবং অন্ত্রে জটিলতার সৃষ্টি হয়। চিন্তাভাবনা করাও কঠিন হয়ে দাড়ায়, মানসিক সমস্যা যেমন: হতাশাগ্রস্থতা, অস্থির অস্থির লাগা এই সবকিছুই খুবই সাধারণ লক্ষণ। এম.এস এর অন্যান্য উপসর্গের মধ্যে স্বাভাবিকের চেয়ে বেশি শারীরিক তাপমাত্রার সম্মুখিন হওয়ার ফলে সৃষ্ট দশা বা উথফের প্রপঞ্চ (Uhthoff's phenomenon) এবং ঘাড় বাঁকানোর সময় পিঠ দিয়ে বিদ্যুৎ প্রবাহিত হওয়ার মত অনুভূতি বা হার্মাইটের লক্ষণ (Lhermitte's sign) উল্লেখযোগ্য।
কারণ
মাল্টিপল স্কেলোরোসিসের কারণ অজানা। তারপরেও ধারণা করা হয় এই রোগ জেনেটিক এবং পরিবেশগত উভয়ের মিলিতভাবে সংঘটিত হওয়া কোনো রোগ। নানান তথ্যকে বিশ্লেষণ করে ব্যখা দেওয়ার চেষ্টা করা হচ্ছে কিন্তু কোনোটাই নিশ্চিতভাবে প্রমাণিত নয়। পরিবেশগত যেসব আশঙ্কার কারণ আছে তার কিছু নিরাময়যোগ্য হলেও, তারপরেও  আরো অনেক গবেষণার প্রয়োজন, যাতে করে এই রোগের কার্যকরী প্রতিষেধক তৈরী করা যায়। [২৪]
পূর্বাভাস
এই রোগে আক্রান্ত হওয়ার পর ৩০ বছর পর্যন্ত রোগী বেচে থাকে, আর যারা এই রোগে আক্রান্ত হয় না, তারা খুব বেশি হলে আক্রান্ত ব্যক্তির তুলনায় ৫-১০ বছর বেশি বাচে। (অর্থাৎ কেও যদি এই রোগে চল্লিশ বছর বয়সে আক্রান্ত হয় তাহলে সে ৭০ বছর অবধি বেচে থাকবে)  প্রায় ৪০% লোক যাদের MS থাকে তারা ৭০ বছর এর ঊর্ধ্বে যেতে পারেন।[97] তা সত্তেও দুই তৃতীয়াংশ লোক যাদের MS থাকে তারা এই রোগের কারণে মারা যায়। আত্মগত্যাই তাদের মিধ্যে সবচেয়ে বেশি দেখা যায়২  যদিও অনেক লোক মৃত্যুর আগেই হাটার কর্মক্ষমতা হারিয়ে ফেলে তবুও ৯০% ক্ষেত্রে মানুষ এই রোগ হওয়ার দশ বছর পর্যন্ত  হাটতে সক্ষম হয় এবং ৭৫% ক্ষেত্রে মানুষ ১৫ বছর পর্যন্ত হাটতে সক্ষম থাকে।[98] [needs update?]
মেডিকেল আবিষ্কার
Robert Carswell (1793–1857), প্যাথোলজির একজন ব্রিটিশ অধ্যাপক এবং Jean Cruveilhier (1791–1873), ফ্রান্সের প্যাথোলজিক এনাটমির অধ্যাপক, অনেক মেডিক্যাল রোগ সম্পর্কে ব্যাখ্যা প্রদান করলেও এই রোগকে আলাদা করে শনাক্ত করতে পারেন নি। বিশেষ করে কারসয়েল এই ব্যাধিকে"পুষ্টির অভাবে ক্ষত" বলে উল্লেখ করেন। অণুবীক্ষণ যন্ত্রের নিচে পরীক্ষা করে সুইস প্যাথোলজিস্ট Georg Eduard Rindfleisch (1836–1908) ১৮৬৩ সালে এই ক্ষতটা ধমনীর চারপাশে অবস্থান করে বলে উল্লেখ করেন।
ফ্রেন্স neurologist Jean-Martin Charcot (1825–1893) হচ্ছেন প্রথম ব্যক্তি যিনি মাল্টিপল স্ক্লেরোসিস কে শনাক্ত করেন এবং একে অন্য সকল রোগ থেকে আলাদা এবং সম্পূর্ণ নতুন রোগ বলে উল্লেখ করেন।
ঐতিহাসিক নজির
কিছু ইতিহাসে বিখ্যাত ব্যক্তি আছে যাদের ও সম্ভবত MS ছিল।
একজন তরুণী যাকে হ্যাল্ডোরা বলা হয়, যে ১২০০ খ্রিষ্টাব্দের সময়কার ছিল,বাস করত আইসল্যান্ডে, হঠাৎ করে দৃষ্টিশক্তি হারিয়ে ফেলেছিল,কিন্তু কথিত আছে দরবেশের কাছে প্রার্থনা করার পর সাতদিন পর সে সুস্থ হয়ে যায়। Schiedam এর সন্নাসীনি Lidwina (1380–1433), একজন ডাচ নান সম্ভবত MS এ আক্রান্ত ছিলেন। ১৭ বছর বয়স থেকে ৫৩ বছর বয়স অর্থাৎ মৃত্যু পর্যন্ত তার ছিল অবিরাম ব্যাথা, পায়ে দুর্বলতা, এবং ক্ষীণ দৃষ্টিশক্তি। যা MS এর সাধারণ লক্ষণ। ধারণা করা যায় উভয় ঘটনার পেশেন্টের ক্ষেত্রেই MS ই দায়ী ছিল।
যুক্তরাজ্যের George III এর নাতী, Prince Augustus Frederick, Duke of Sussex এবং Lady Augusta Murrayর পুত্র Augustus Frederick d'Este (1794–1848) নিশ্চিতভাবে MS ছিল। D'Este এর একটি ডায়রি/দিনপঞ্জী পাওয়া গিয়েছিল। যেখানে সে ২২ বছর ধরে যে রোগের সাথে বসবাস করেছিল, তার অভিজ্ঞতা লিখে রেখেছিল। তার ডায়রী শুরু হয়েছিল ১৮২২ সালে এবং শেষ হয়েছিল ১৮৪৬ সালে। কিন্তু ১৯৪৮ পর্যন্ত কেন এমনটা হয়েছিল সেটা জানা যায় নি। তার এই রোগটা ২৮ বছর বয়সে শুরু হয়েছিল হঠাৎ করে ক্ষণস্থায়ীভাবে দৃষ্টি হারানোর মাধ্যমে। তার বন্ধুর অন্ত্যেষ্টিক্রিয়ার পরে এই ব্যাধির সূচনা হয়। তার পায়ে দুর্বলতার শুরু হয়,হাতে অসাড় অবস্থার সূচনা হয়, মাথাঘুরা শুরু হয়, যৌনপ্রজনন ক্ষমতা কমতে থাকে। ১৮৪৪ সালে তিনি হুইলচেয়ার ব্যবহার করা শুরু করেন। অসুস্থতা সত্তেও তিনি একটা উৎসবমুখর জীবনের স্বপ্ন দেখতেন। অন্য আরেকজন ব্রিটিষ এর ডায়রী পাওয়া যার নাম W. N. P. Barbellion (1889–1919), যিনি তার সকল সংগ্রামকে দিনপঞ্জীতে লিপিবদ্ধ কিরে গিয়েছিলেন। তার দিনপঞ্জী প্রকাশ হয়েছিল ১৯১৯ সালে যার শিরোনাম ছিল The Journal of a Disappointed Man.
মিসিসিপি মহাসড়ক ৩৬৬ (টিশোমিঙ্গো বিভাগ)
পথের বিবরণ
সড়কটির সবকটি শাখাই টিশোমিঙ্গো কাউন্টিতে অবস্থিত। এমএস ৩৬৬ বেলমন্টের এমএস ২৫, যা স্থানীয়ভাবে সেকেন্ড স্ট্রীট নামে পরিচিত, থেকে শুরু হয়। এরপর এটি শহরের দক্ষিণ-পূর্ব দিকে ধাবিত হয়, কৃষিজমি এবং ছোট ছোট বৃক্ষশোভিত অঞ্চলের মধ্য দিয়ে। সার্সি সড়ক থেকে এমএস ৩৬৬ রেডমন্ট রেলওয়ে অধিকৃত রেলপথ দিয়ে যেতে থাকে। শীঘ্রই সড়কটি গোল্ডেনের গ্রামের ভেতরে প্রবেশ করে। গ্রামের নিকটে এসে সড়কটি এমএস ৭৬০-এর পূর্বপ্রান্তকে ছেদ করে। এমএস ৩৬৬ পরবর্তীকালে রেলপথ পাড়ি দিয়ে কিছু সময়ের জন্য পূর্বদিকে যেতে থাকে। বিয়ার ক্রিক সড়ক পার হয়ে এমএস ৩৬৬ আরো কিছু কাউন্টি সড়ককে ছেদ করে দক্ষিণ-পূর্বদিকে যেতে থাকে। কাউন্টি সড়ক ৭৮ পার হয়ে এসে এমএস ৩৬৬ আলাবামা অঙ্গরাজ্যের সীমানায় এসে শেষ হয়ে। পরে সড়কটি ফোর্থ স্ট্রীট নাম নিয়ে লোহিত সাগরের উত্তর-পশ্চিমাঞ্চল ধরে এগোতে থাকে।
ইতিহাস
১৯৫৮ন সালে, টিশোমিঙ্গো কাউন্টির দক্ষিণ-পূর্বাঞ্চলে একটি নতুন সড়ক নির্মিত হয়, যার নাম ছিল এমএস ৩৬৬। এমএস ২৫ থেকেই নতুন পাকা সড়ক নির্মাণ কাজ শুরু হয়, এবং তা আলাবামা প্রদেশের সীমানায় গিয়ে শেষ হয়। তখন থেকে সড়কটিতে আর কোনো উল্লেখযোগ্য পরিবর্তন আনা হয়নি
ফকির গরীবুল্লাহ
ফকির গরীবুল্লাহ (আনু. ১৬৮০-১৭৭০) এদেশের অষ্টাদশ শতাব্দীর একজন সাহিত্যিক। ফকির গরীবুল্লাহ হুগলি জেলার (তখনকার বর্ধমান এর অংশ) বালিয়া পরগনার হাফিজপুর গ্রামের অধিবাসী। গরীবুল্লাহ সম্পর্কে তেমন তথ্য পাওয়া যায় না। তাঁর পিতার নাম শাহ্ দুন্দীর (সাহা দুন্দি)। তথ্যের অভাবে গরীবুল্লাহ-এর সময় নির্ধারন করা দুরূহ।
সাহিত্যকর্ম
তাঁর রচনা কোনগুলো তা নিয়েও মতবিরোধ আছে। তবে আমির হামজা প্রথম পর্ব তাঁর রচনা। ফকির গরীবুল্লাহ-এর ইউসুফ-জোলেখা নামে একটি কাব্যগ্রন্থ আছে। মুহম্মদ শহীদুল্লাহ মনে করেন, কাব্যটি ১৭৬৫ সালের পর রচিত। ঐতিহাসিকরা বলেন,আঠারো শতকের মধ্যভাগে ফকির গরীবুল্লাহ কয়েকটি পুঁথি রচনা করেন। সেগুলো হচ্ছে: ইউসুফ জোলেখা, আমির হামজা, সোনাভান ও সতয়পীরের পুঁথি।
মৃত্যু
তাঁর মৃত্যুর কোনো সঠিক সাল, বা তারিখ পাওয়া যায় না।
বিজ্ঞানী
বিজ্ঞানী একজন ব্যক্তি, যিনি পদ্ধতিগতভাবে নির্দিষ্ট কোনো বিষয়ে সম্পৃক্ত থেকে জ্ঞানরাজ্যে বিচরণ করেন। তিনি পৃথিবী সম্পর্কে বোঝার চেষ্টা করেন কিংবা অন্য যে কোন ধরনের বিষয়বস্তুর সাথে সংশ্লিষ্ট থেকে নিজেকে সম্পৃক্ত রাখেন। যিনি বৈজ্ঞানিক পদ্ধতি অবলম্বনপূর্বক স্বীয় কাজে অগ্রসর হন, তিনি বিজ্ঞানী বা বৈজ্ঞানিক হিসেবে চিহ্নিত হয়ে থাকেন। ব্যক্তি হিসেবে তিনি বিজ্ঞানের এক বা একাধিক শাখায় অভিজ্ঞ হতে পারেন। একজন বিজ্ঞানী নির্দিষ্ট কোন কিছু পর্যবেক্ষণ করেন, প্রশ্ন করেন এবং ব্যাপক-বিস্তৃত পটভূমিতে গবেষণা কর্মের মাধ্যমে প্রশ্নগুলোর উত্তর খোঁজার চেষ্টা করেন। বিজ্ঞানীরা বিশেষ বৈজ্ঞানিক পদ্ধতি অনুসরণ করে যথাযথ জ্ঞান আহরণপূর্বক প্রকৃতি এবং সমাজের নানা মৌলিক বিধি ও গবেষণালব্ধ সাধারণ সত্য আবিষ্কারের চেষ্টা করেন।
কর্মক্ষেত্র
সরকারী-বেসরকারী প্রতিষ্ঠান, স্বায়ত্ত্বশাসিত সংস্থা, বিদ্যালয়, মহাবিদ্যালয় এবং গবেষণা প্রতিষ্ঠানের জন্য বিজ্ঞানীরা কাজ করে থাকেন। বিশ্ববিদ্যালয় পর্যায়ের পড়াশোনাসহ বিভিন্ন ক্ষেত্রে বিজ্ঞানীরা শিক্ষাপ্রদান করে থাকেন। এছাড়াও, নতুনদের মাঝে বৈজ্ঞানিক চেতনাবোধ জাগ্রত ও নতুন বৈজ্ঞানিকরূপে গড়ে তোলার লক্ষ্যে তাদের অভিজ্ঞতালব্ধ জ্ঞান বিতরণে প্রয়াসী হন।
প্রকারভেদ
বিজ্ঞানের বিভিন্ন শাখা-প্রশাখায় বিজ্ঞানীরা নিরলসভাবে কাজ করে যাচ্ছেন ও সফলতা লাভ করে দেশবাসী তথা বিশ্ববাসীকে আধুনিক জীবনযাত্রায় উদ্বুদ্ধ করছেন। একজন পদার্থবিজ্ঞানী, রসায়নবিজ্ঞানী, জীববিজ্ঞানী, ভূতত্ত্ববিদ যথাক্রমে পদার্থবিজ্ঞান, রসায়ন, জীববিজ্ঞান এবং শিলা নিয়ে গবেষণা কর্ম পরিচালনা করে থাকেন।
বিজ্ঞান হচ্ছে জীবিত এবং মৃত উভয় ধরনের বিষয়বস্তু নিয়ে শিক্ষালাভের ক্ষেত্রস্থল যা আমাদের চারপাশের পরিবেশে বিরাজমান। বিজ্ঞানীরা পরীক্ষা-নিরীক্ষা ও পর্যবেক্ষণের মাধ্যমে তার বিষয়বস্তু বের করার উদ্দেশ্যে নির্দিষ্ট উপকরণসমূহ ব্যবহার করেন। যেমন : বস্তুটি ধাতব পদার্থ কিংবা অ-ধাতব পদার্থ কি-না তা প্রয়োজনীয় যন্ত্রপাতির সাহায্যে বের করে থাকেন।
বিজ্ঞানে নারী
thumb|right|200px|পদার্থবিদ্যা ও রসায়নশাস্ত্রে অসামান্য অংশগ্রহণে [[মেরি ক্যুরি বৈশ্বিকভাবে পরিচিতি পেয়েছেন।]] ঐতিহাসিকভাবেই নারীকে গৃহপ্রকোষ্ঠে আবদ্ধ রাখা হয়েছে। পরিবার থেকেই তাদেরকে বিজ্ঞান চর্চায় অংশগ্রহণ কিংবা উদ্বুদ্ধ করা হয়নি। মার্কিন যুক্তরাষ্ট্রে ১৯২৩ সালে সমান অধিকার আইন আকারে গৃহীত হবার পর নারীদেরকে উল্লেখযোগ্য হারে বিজ্ঞান বিষয়ে অংশগ্রহণ করতে দেখা যায়। কিন্ত বিজ্ঞানে অংশগ্রহণের হার প্রকৌশল বিদ্যার তুলনায় নিম্নমুখী। বিজ্ঞান ও প্রকৌশলে ডক্টরেট গ্রহণের সংখ্যা ১৯৭০ সালে ৭% থেকে ১৯৮৫ সালে ৩৪%-এ দাড়ায়। তন্মধ্যে প্রকৌশলে স্নাতক ডিগ্রীর সংখ্যা যেখানে ছিল ১৯৭৫ সালে ছিল মাত্র ৩৮৫ জন, সেখানে ১৯৮৫ সালে ১১০০০ ছাড়িয়ে যায়। শিক্ষাক্ষেত্রে আইনের মাধ্যমে নারীকে বিশেষায়িত করলেও এখনো এ পেশায় বেশ অসমতা বিরাজ করছে।
বিশ্ববিদ্যালয় পর্যায়ে ১৯৮৯ সালে বিজ্ঞানী হিসেবে পুরুষের অংশগ্রহণ ছিল ৬৫% এবং মাত্র ৪০% নারী উচ্চ পদে আসীন ছিলেন। যেখানে পূর্ণাঙ্গকালীন একজন বিজ্ঞানীর বার্ষিক আয় $৪৮,০০০; সেখানে নারীর আয় ছিল $৪২,০০০।
খ্যাতিমান বিজ্ঞানী
thumb|right|200px|পরবর্তী জীবনে [[লুই পাস্তুর|লুই পাস্তুরের প্রতিচিত্র]]
আলবার্ট আইনস্টাইনকে বিংশ শতকের সবচেয়ে জনপ্রিয় বিজ্ঞানী হিসেবে আখ্যায়িত করা হয়। আইজাক নিউটনকে আধুনিক বলবিদ্যার পথিকৃৎ বলা হয়। স্টিফেন হকিং, বিশ্বতত্ত্ব ও কোয়ান্টাম বলবিদ্যায় অসামান্য অবদান রেখেছেন। এছাড়াও, লুই পাস্তুর, র‍্যনে দেকার্ত, থমাস ইয়াং, হারম্যান ভন হেলমোল্টজ,, গটফ্রিড লিবনিজ, জোসেফ ফোরিয়ার, জন ভন নিউম্যান, এলান টুরিং, আন্দ্রে শাখারভ, আলেক্সান্দার খিনচিন, আন্দ্রেই মার্কভ, নর্বাট ওয়াইনাস, গ্যালিলিও গ্যালিলি, অলিভার ওয়েন্ডেল হোমস, উইলিয়াম হার্ভে, সান্টিয়াগো র‌্যামন ওয়াই ক্যাজাল, ভিলহেল্ম কনরাড র‌ন্টগেন, আলফ্রেড নোবেল,আরনেস্ট রাদারফোর্ড ,নিলস বোর প্রমুখ ব্যক্তিত্ব স্ব-স্ব ক্ষেত্রে মূল্যবান অবদান রেখে বিজ্ঞানী হিসেবে চিহ্নিত হয়ে আছেন।
ছেংগারচর ইউনিয়ন
ছেংগারচর বাংলাদেশের চাঁদপুর জেলার অন্তর্গত মতলব উপজেলার একটি সাবেক ইউনিয়ন।
ইতিহাস
ছেংগারচর ইউনিয়ন ছিল মতলব উপজেলার আওতাধীন ৫নং ইউনিয়ন পরিষদ। ১৯৯৮ সালের ৫ এপ্রিল ছেংগারচর ইউনিয়নের সম্পূর্ণ অংশ নিয়ে ছেংগারচর পৌরসভা গঠিত হলে ইউনিয়ন পরিষদ কার্যক্রম বিলুপ্ত হয়ে যায়।
গ্র্যান্ড জামে মসজিদ, লাহোর
গ্র্যান্ড জামে মসজিদ (گرینڈ جامع مسجد) পাকিস্তানের লাহোরের বাহরিয়া টাউনের একটি মসজিদ। ৭০,০০০ মুসল্লি ধারণক্ষমতা বিশিষ্ট এই মসজিদটি পাকিস্তানের তৃতীয় বৃহত্তম মসজিদ এবং বিশ্বের চৌদ্দতম বৃহত্তম মসজিদ।
নাইয়ার আলী দাদা মসজিদটির নকশা করেন। ২০১৪ সালের ৬ অক্টোবর, ঈদ উল-আযহায় এর উদ্বোধন করা হয়। মসজিদটির অভ্যন্তরে ২৫,০০০ এবং উঠান, বারান্দা ও প্রধান ঘরগুলোসহ সব মিলে মোট ৭০,০০০ মুসল্লির স্থান সংকুলান হয়। বাদশাহী মসজিদ, ওয়াজির খান মসজিদ এবং শেখ জায়েদ মসজিদ দ্বারা প্রভাবিত এই মসজিদটি নির্মাণে প্রায় ৪ বিলিয়ন রুপির (বা প্রায় ৩৯ মিলিয়ন ডলার) বেশি ব্যয় হয়েছে।
কাঠামোটিতে রয়েছে চারটি মিনার যার প্রতিটি ১৬৫ ফুট উঁচু এবং একটি বিশাল গম্বুজ যার চারদিকে ২০ টি ছোট গম্বুজ রয়েছে। বাইরের অংশটি ৪ মিলিয়ন হস্তনির্মিত মুলতানি টাইলস দিয়ে সজ্জিত। অভ্যন্তরীণ অংশটি তুরস্ক থেকে আমদানিকৃত কাস্টম-তৈরি কার্পেট এবং ইরান থেকে আমদানিকৃত ৫০ টিরও বেশি ঝাড়বাতি দ্বারা সজ্জিত। এক তলায় একটি ইসলামি ঐতিহ্য যাদুঘর রয়েছে যা দুর্লভ কুরআনের সংগ্রহ, ইসলামি গ্রন্থাগার এবং বিভিন্ন প্রাচীন হস্তনির্মিত নিদর্শনসহ ইসলামি শিল্পের চিত্রশালা প্রদর্শন করে। চার মিলিয়নেরও বেশি মুলতানি হস্তশিল্পের মোজাইক টাইলসগুলো মসজিদের পৃষ্ঠ জুড়ে রয়েছে।
নকশা
পুরো কাঠামোর ভিত্তিটি মাটি থেকে ২০ ফুট ও ছাদটি ৮০ ফুট উঁচুতে রয়েছে এবং কেন্দ্রে স্থাপিত বিশাল গম্বুজটি ২০ টি ছোট গম্বুজ দ্বারা বেষ্টিত। ১৬৫ ফুট উঁচু মিনার চারটি পুরো কাঠামোর চূড়াগুলো চিহ্নিত করে। মসজিদটিতে ৬ টি ধনুক আকৃতির কাঠের দরজা রয়েছে। কেন্দ্রের গম্বুজটি এই দুর্দান্ত কারুকার্যমণ্ডিত মসজিদটির মুকুট রত্ন। এর উচ্চতা ৪০ ফুট এবং ব্যাস ৫০ ফুট।
স্থাপত্যটি পুরোপুরি স্থানীয় উপকরণে তৈরি এবং আধুনিক উপাদানগুলোর সমৃদ্ধ সংমিশ্রণে ইন্দো-ইসলামী স্থাপত্যের প্রকৃত মর্মকে প্রতিফলিত করে। যবক্ষার এড়াতে মূল কাঠামোটি বিশেষ "মুলতানি মিত্তি" থেকে তৈরি "গুটকা ইট" দ্বারা নির্মিত হয়েছে। ইটের কাঠামোটি স্পন্দিত রঙিন টালি মোজাইক শিল্প দ্বারা ব্যাপকভাবে সজ্জিত যা জ্যামিতিক আকার এবং ফুলের নিদর্শনগুলোতে প্রদর্শিত হয়েছে। এটি ৬.৬ মিলিয়নে একটি বিস্ময়কর স্থাপত্য হিসেবে নকশা করা হয় যা আধুনিক ও ক্লাসিক উভয় ইসলামী স্থাপত্যশৈলীর অন্তর্ভুক্ত। গ্রীক ও ইতালীয় সাদা মার্বেল বাইরের অংশকে ঢেকে রেখেছে এবং অভ্যন্তরীণ অংশ ইসলামী ক্যালিগ্রাফি দিয়ে সজ্জিত। কারিগররা হাতে ৪.৫ মিলিয়ন হস্তনির্মিত সিরামিক টালি লাগায়, যা করতে ৪ বছর সময় লেগেছিল। অষ্টভুজাকার মিনারগুলো ১৬৫ ফুট উঁচু এবং কারুশিল্পের একটি সুন্দর প্রদর্শনী। প্রতিটি মিনারের গোড়ায় ৪ টি খিলান আকৃতির রঙিন বিস্তৃত মোজাইক শিল্প দ্বারা সজ্জিত কাঠের দরজা রয়েছে যা কাঠামোটির শীর্ষে সমস্ত দিকে আরোহণ করেছে। প্রতিটি মিনারে "শিশাম" থেকে তৈরি কাঠের বারান্দা এবং ছাদগুলোতে গম্বুজ আকারের চাঁদোয়া রয়েছে।
ল্যান্ডস্কেপ প্রাঙ্গণটি "চারবাগ" শৈলিতে নকশা করা হয়েছে এবং উপ-মহাদেশের অনেক দুর্দান্ত মসজিদে এমন পারস্যরীতির বাগান বিন্যাস দেখা যায়। চতুর্ভুজ আকৃতির এই বাগানটি চারটি চলারপথ দিয়ে চারটি অংশে বিভক্ত যার মাঝখানে একটি সুন্দর ঝর্ণা রয়েছে।
সরণ প্রবাহ
থাম্ব|ম্যাক্সওয়েলের অবিচ্ছেদ্য স্থানচ্যুতি বর্তমান তত্ত্ব সরণ প্রবাহ (ইংরেজি: Displacement Current) হল পরিবর্তনীয় বিদ্যুৎ ক্ষেত্রের ফলে উৎপন্ন হওয়া প্রবাহ, যে রাশিটি ম্যাক্সওয়েলের সমীকরণসমূহতে পাওয়া যায়। সরণ প্রবাহের একক বৈদ্যুতিক প্রবাহ ঘনত্বএর রাশির সঙ্গে সমান এবং বৈদ্যুতিক প্রবাহের সঙ্গে একটি চৌম্বক ক্ষেত্র জড়িত থাকার ফলে সরণ প্রবাহের সঙ্গেও একটি চৌম্বক ক্ষেত্র জড়িত থাকে। বৈদ্যুতিক প্রবাহ ইলেকট্রনএর গতির বিপরীতে সরণ প্রবাহ সৃষ্টি হয় তড়িৎ ক্ষেত্রর সময়ের সঙ্গে হওয়া পরিবর্তনের জন্য।
১৮৬১ সালে জেমস ক্লার্ক ম্যাক্সওয়েল তার গবেষণা পত্র On Physical Lines of Force, Part III তে বৈদ্যুতিক প্রবেশ্য মাধ্যমে বৈদ্যুতিক কণাসমূহের সরণের উল্লেখ করলে সরণ প্রবাহের ধারণাটির শুরু হয়। ম্যাক্সওয়েল অ্যাম্পিয়ারের বর্তনী সূত্রের বৈদ্যুতিক প্রবাহের রাশিটির সঙ্গে সরণ প্রবাহের রাশিটি সংযোগ করেন ।১৮৬৫ সালে তার A Dynamical Theory of the Electromagnetic Field শীর্ষক প্রবন্ধে ম্যাক্সওয়েল তড়িচ্চুম্বকীয় তরঙ্গ সমীকরণ রাশিটি উৎপন্ন করেন সরণ প্রবাহের সহায়তায়। এই রাশিটি ব্যুৎপন্ন হওয়া পদার্থবিজ্ঞানের ইতিহাসে এক মাইল খুঁটি হিসাবে পরিগণিত হয় কারণ এই রাশিটি বিদ্যুৎ, চুম্বকত্ব ও পদার্থ বিজ্ঞানকে একত্রিত করে।
ব্যাখ্যা
বৈদ্যুতিক সরণ ক্ষেত্রকে নিচে প্রদত্ত সংজ্ঞায় সংজ্ঞায়িত করা হয়-
যেখানে,
সমীকরণটিতে সময় সাপেক্ষে অবকলন করলে সরণ প্রবাহ ঘনত্ব পাওয়া যায়, যা পরাবিদ্যুৎএ দুটি রাশির দ্বারা গঠিত হয়েছে -
সমীকরণের সঙ্গে থাকা প্রথম রাশিটিকে অনেকে সরণ প্রবাহ বোঝাতে ব্যবহার করেন, যেহেতু রাশিটির সৃষ্টি কোনো আধানের গতির দ্বারা হয় নি কিন্তু এর সাথে একটি তড়িৎ ক্ষেত্র জড়িত থাকে। দ্বিতীয় রাশিটি পরাবিদ্যুৎ গঠিত হওয়া মৌলসমূহের মধ্যে হওয়া মেরুকরণএর পরিবর্তনের জন্য সৃষ্টি হয়।
২০১২ ইন্ডিয়ান প্রিমিয়ার লিগ
২০১২ সালের ইন্ডিয়ান প্রিমিয়ার লিগের মৌসুম, সংক্ষেপে আইপিএল ৫ বা আইপিএল ২০১২ বা ডিএলএফ আইপিএল ২০১২ (টাইটেল স্পনসরশিপের কারণে), ছিল ইন্ডিয়ান প্রিমিয়ার লিগের পঞ্চম সিজন, ভারতীয় ক্রিকেট নিয়ন্ত্রণ বোর্ড (বিসিসিআই) ২০০৭ সালে প্রথম মৌসুম খেলে ২০০৮ সালে । টুর্নামেন্টটি ৪ এপ্রিল শুরু হয়েছিল এবং ২৭ মে ২০১২ তারিখে শেষ হয়েছিল ফাইনালে ডিফেন্ডিং চ্যাম্পিয়ন চেন্নাই সুপার কিংসকে পাঁচ উইকেটে হারিয়ে জয়ী দল ছিল কলকাতা নাইট রাইডার্স । কোচি টাস্কার্স কেরালা অবসানের সাথে এই মৌসুমে লিগে দলের সংখ্যা দশ থেকে নয়টিতে চলে গেছে।
ধীরগতির শুরু হওয়া সত্ত্বেও, আইপিএল ৫ আইপিএল-এর আগের যেকোনো সংস্করণের তুলনায় বেশি ক্রমবর্ধমান দর্শকসংখ্যা অর্জন করেছে। ৭৪ টি আইপিএল ৫ম ম্যাচের জন্য ক্রমবর্ধমান পৌছানো রেকর্ড করা হয়েছে ১৬৩ মিলিয়ন আইপিএল ৪ তে ৭৩টি ম্যাচের জন্য ১৬২ মিলিয়নের বিপরীতে এবং ফাইনাল ম্যাচটি আগের যেকোনো ফাইনালের চেয়ে বেশি পৌঁছেছে। আইপিএল ২০১২ সংস্করণটি ছিল সবচেয়ে প্রতিযোগিতামূলক মৌসুম যার মধ্যে অনেক পেরেক কামড়ানোর সমাপ্তি তৈরি হয়েছিল। ২০১২ সালেন মৌসুমে ১৯;টি ম্যাচ ছিল যা শেষ ওভারে ফলাফল হয় এবং এর মধ্যে কয়েকটি শেষ বলে ফলাফল দেয়। এছাড়াও ৬ টি ম্যাচ ছিল যে দল ১০ রানের কম ব্যবধানে জিতেছে।  মৌসুমের শেষের দিকে এই মৌসুমটিতে একটি স্পট ফিক্সিং মামলা সহ বিভিন্ন প্রতিবন্ধকতার মুখোমুখি হয়, যার মধ্যে একটি স্থানীয় নিউজ চ্যানেল দ্বারা পরিচালিত একটি স্টিং অপারেশনে ৫ জন খেলোয়াড় ধরা পড়েছিল বলে অভিযোগ রয়েছে।
টুর্নামেন্টের শীর্ষ চারটি দল ( কলকাতা নাইট রাইডার্স, চেন্নাই সুপার কিংস, দিল্লি ক্যাপিটালস এবং মুম্বাই ইন্ডিয়ান্স ) ১০১২ সালের চ্যাম্পিয়ন্স লিগ টি-টোয়েন্টিতে ভারতের প্রতিনিধিত্ব করেছিল। ফেয়ার প্লে অ্যাওয়ার্ড হয় রাজস্থান রয়্যালস আর যেখানে পাঞ্জাব কিংস ব্যাটসম্যান মনদীপ সিং টুর্নামেন্টের "রাইজিং স্টার" এবং কলকাতা নাইট রাইডার্সের বোলার সুনীল নারিন প্লেয়ার অফ দ্য সিজন হয়। ২০০৯, ২০১৬ এবং ২০২১ এর সাথে এটিই একমাত্র সংস্করণ যেখানে লিগ পর্যায়ের শেষে টেবিলের শীর্ষে থাকা একটি দল ফাইনালে উপস্থিত হয়নি।
অ্যাজাইড
অ্যাজাইড হল একটি অ্যানায়ন এবং এর রাসায়নিক সংকেত N। এটি হাইড্রোজোয়িক অ্যাসিডের কনজুগেট ক্ষার (HN3)। N একটি লিনিয়ার অ্যানায়ন যা CO2, NCO−, N2O, NO এবং NCF সহ আইসোইলেক্ট্রনিক। যোজ্যতা বন্ধন তত্ত্ব অনুসারে অ্যাজাইডকে বিভিন্ন অনুরণন কাঠামোর দ্বারা বর্ণনা করা যেতে পারে; গুরুত্বপূর্ণ একটি সত্তা. অ্যাজাইড জৈব রসায়নের একটি কার্যকরী মূলকও RN3।
অ্যাজাইড এর প্রধান ব্যবহার এয়ারব্যাগ এর প্রোপালেন্ট হিসাবে।
অজৈব অ্যাজাইড
শিল্পক্ষেত্রে তরল অ্যামোনিয়া দ্রাবকে নাইট্রাস অক্সাইড N2O সোডিয়াম অ্যামাইড এর বিক্রিয়া দ্বারা সোডিয়াম অ্যাজাইড তৈরি করা হয়:
জৈব অ্যাজাইড
যথাযথ কার্যকরী আলিফ্যাটিক যৌগসমূহ সোডিয়াম অ্যাজাইডের সাথে নিউক্লিওফিলিক প্রতিস্থাপনের মধ্য দিয়ে যায়। হাইড্রাজিনসমূহ সোডিয়াম নাইট্রাইটের সাথে বিক্রিয়ার মাধ্যমে অ্যাজাইড গঠন করতে পারে:
জলীয় দ্রবণে অ্যালকাইল বা অ্যারাইল অ্যাসাইল ক্লোরাইডসমূহ সোডিয়াম অ্যাজাইডের সাথে বিক্রিয়া করে অ্যাসাইল অ্যাজাইড তৈরি করে, যা কার্টিয়াস পুনর্বিন্যাসের মাধ্যমে আইসোসায়ানেট উৎপন্ন করে।
অ্যাজো-ট্রান্সফার যৌগসমূহ সোডিয়াম অ্যাজাইড থেকে ট্রাইফ্লোরোমিথানেসালফোনাইল অ্যাজাইড এবং ইমিডাজল -১-সালফোনাইল অ্যাজাইড উৎপন্ন করে। তারা অ্যামিনের সাথে বিক্রিয়া করে অনুরূপ অ্যাজাইডসমূহ তৈরি করে:
দত্ত–ওয়ার্মল বিক্রিয়া
অ্যাজাইডসমূহ সংশ্লেষণের একটি সর্বোত্তম পদ্ধতি হল দত্ত–ওয়ার্মল বিক্রিয়া যেখানে ডায়াজোনিয়াম লবণের সাথে সালফোনামাইড বিক্রিয়া করে প্রথমে ডায়াজোঅ্যামিনোসালফিনেট এবং পরে হাইড্রোলাইসিস করে অ্যাজাইড এবং সালফিনিক অ্যাসিড পাওয়া যায়।
অজৈব অ্যাজাইড
শক্তিশালী অ্যাসিডের উপস্থিতিতে অজাইড লবণের প্রোটোনেশনের ফলে বিষাক্ত হাইড্রজোয়িক অ্যাসিড উৎপন্ন করে:
অ্যাজাইড লবণসমূহ ভারী ধাতু বা ভারী ধাতব যৌগের সাথে বিক্রিয়া করে অনুরূপ অ্যাজাইড তৈরি করে যা সোডিয়াম অ্যাজাইডের চেয়ে বেশি ঘাত সংবেদী। অম্লীয় করা হলে এরা সোডিয়াম নাইট্রাইটে বিশ্লিষ্ট হয়। এটি অপসারণ করার পূর্বে অ্যাজাইডের অধঃক্ষেপ ধ্বংস করার একটি পদ্ধতি।
অনেক অজৈব সমযোজী অ্যাজাইড (উদাঃ ক্লোরিন, ব্রোমিন এবং আয়োডিন অ্যাজাইড) রয়েছে।
N2 মুক্ত করার জন্য ধাতব নাইট্রিডো জটিলের পূর্ববর্তী হিসাবে অ্যাজাইডসমূহ ব্যবহার করা যেতে পারে, অস্বাভাবিক জারণ অবস্থায় ধাতব জটিল তৈরি করে (দেখুন: উচ্চ যোজী আয়রন)।
জৈব অ্যাজাইড
জৈব অ্যাজাইড কার্যকর জৈব বিক্রিয়ার সাথে জড়িত। প্রান্তিক নাইট্রোজেন হালকা নিউক্লিওফিলিক। অ্যাজাইডসমূহ সহজেই দ্বি-পরমানুক নাইট্রোজেনকে অপসারণ করে, এমন একটি প্রবণতা যা স্টুডিঞ্জার বন্ধ্যাকরণ বা কার্টিয়াস পুনর্বিন্যাসের মতো অনেক বিক্রিয়াতে বা উদাহরণস্বরূপ γ-ইমিনো-β-ইনামিনো এস্টার এর সংশ্লেষণে ব্যবহার করা হয়।
অ্যাজাইড অ্যালকিন হুইজেন সাইক্লোডিশনে জৈব অ্যাজাইডসমূহ ১,৩-ডাইপোল হিসাবে বিক্রিয়া করে, অ্যালকাইনের সাথে বিক্রিয়া করে ১,২,৩-ট্রাইঅ্যাজোল প্রতিস্থাপন করে।
অন্য একটি নিয়মিত অ্যাজাইড হল টসাইল অ্যাজাইড এখানে নাইট্রোজেন সন্নিবেশের বিক্রিয়াতে নরবর্নাডিয়েনের সাথে বিক্রিয়া করে:
ব্যবহার
প্রতিবছর প্রায় ২৫০ টন অ্যাজাইডযুক্ত যৌগ উৎপাদিত হয়, অ্যাজাইডযুক্ত প্রধান পণ্য হল সোডিয়াম অ্যাজাইড।
অন্যান্য
এদের ব্যবহারগত ঝুঁকির কারণে কিছু সংখ্যক অ্যাজাইড বাণিজ্যিকভাবে ব্যবহৃত হয়, যদিও এগুলো গবেষকদের জন্য আকর্ষণীয় প্রতিক্রিয়া দেখায়। কম আণবিক ভরের অ্যাজাইডসমূহ বিশেভাবে ঝুঁকিপূর্ণ হিসাবে বিবেচিত হয় এবং এড়িয়ে চলা হয়। গবেষণাগারে অ্যাজাইডসমূহ অ্যামিনের পূর্ববর্তী হয়। অ্যাজাইড "ক্লিক বিক্রিয়া" এবং স্টুডিঞ্জার লিগেশনে অংশ নেওয়ার জন্যও বহুল প্রচলিত। এই দুটি বিক্রিয়া সাধারণত অধিক নির্ভরযোগ্য, হারমোনিক রসায়নে নিজেকে উপযোজন করে।
ভাইরাস প্রতিরোধী ঔষধ জিডোভুডিন (এজেডটি) এ অ্যাজিডো গ্রুপ রয়েছে। কিছু অ্যাজাইড বায়োঅর্থোগোনাল রাসায়নিক হিসাবে মূল্যবান।
২৭ ক্লাব
thumb|350px|[[তেল আবিবের টুয়েন্টিসেভেন ক্লাবের গ্রাফিতি ক্লাবের কয়েকজন সদস্যকে চিত্রিত করেছে। বাম থেকে ডানে: ব্রায়ান জোন্স, জিমি হেন্ডরিক্স, জ্যানিস জপলিন, জিম মরিসন, জিন-মিশেল বাস্কোয়াট, কার্ট কোবেইন, অ্যামি ওয়াইনহাউস, এবং একজন অজানা ব্যক্তি, সম্ভবত শিল্পী নিজেই।]]
টুয়েন্টিসেভেন ক্লাব বলতে জনপ্রিয় সঙ্গীতজ্ঞ, শিল্পী বা অভিনয়শিল্পীদের একটি দল বোঝায় যাদের প্রত্যেকেই তাদের ২৭ বছর বয়সে মারা যান। যদিও নির্দিষ্টভাবে সাতাশ বছর বয়সে সঙ্গীতশিল্পীদের মৃত্যু "পরিসংখ্যানগত স্পাইক" দাবিটি গবেষণার মাধ্যমে বারবার অস্বীকার করা হলেও, এটি একটি সাংস্কৃতিক ঘটনা হিসেবে রয়ে গেছে। খ্যাতিমান ব্যক্তিদের মৃত্যুর নথিভুক্ত করে, কেউ কেউ কারণ হিসেবে তাদের উচ্চ-ঝুঁকির জীবনধারার কথা উল্লেখ করেছেন। প্রায়শই   নামগুলি মুখেমুখেই অন্তর্ভুক্তির জন্য উপস্থাপিত হয়। ক্লাবটি সম্পূর্ণরূপে ধারণাগত হওয়ায় কোনও আনুষ্ঠানিক সদস্যপদ নেই।
সাংস্কৃতিক ঘটনা
টুয়েন্টিসেভেন ক্লাবে এমন জনপ্রিয় সঙ্গীতশিল্পী, শিল্পী, অভিনয়শিল্পী এবং ক্রিড়াবিদরা অন্তর্ভুক্ত রয়েছেন যারা তাদের ২৭ বছর বয়সে, প্রায়শই মাদক ও অ্যালকোহলের অপব্যবহার বা হিংসাত্মক উপায় যেমন হত্যাকাণ্ড, আত্মহত্যা বা পরিবহন সম্পর্কিত দুর্ঘটনায় কারণে মারা গেছেন। ১৯৬৯ থেকে ১৯৭১ সাল পর্যন্ত কয়েকবছর বিশিষ্ট-জনপ্রিয় সঙ্গীতশিল্পীদের ২৭ বয়সে মারা যাওয়ায় সাধারণভাবে জনমানুষের মনে এই ধারণা উদ্ভূত হয়েছে।
কোবেইন এবং হেন্ডরিক্স জীবনীকার চার্লস আর ক্রস লিখেছেন "২৭ বছরে যারা মারা গেছেন এমন সঙ্গীতশিল্পীদের সংখ্যা নিঃসন্দেহ সত্যিই লক্ষণীয়।"
উৎপত্তি
right|thumb|150px|জিম মরিসন, রক ব্যান্ড [[দ্য ডোর্‌স-এর প্রধান গায়ক।]]
ব্রায়ান জোন্স, জিমি হ্যান্ডরিক্স, জ্যানিস জপলিন এবং জিম মরিসন এরা সবাই ১৯৬৯ এবং ১৯৭১ সালের মধ্যে ২৭ বছর বয়সে মারা যান। এ সময়, কাকতালীয় কেউ-কেউ মন্তব্যের উত্থান ঘটায়, কিন্তু এটা কার্ট কোবেইনের মৃত্যুর আগ পর্যন্ত এ-ধারণা ছিল না, এর প্রায় আড়াই দশক পরে "২৭ ক্লাব"-এর ধারণা সর্বসাধারণের উপলব্ধিতে আাসতে শুরু করে।
সঙ্গীতে তথ্যসূত্র
জন ক্রেইগি তার মন্টানা টেল অ্যালবামের "২৮" শিরোনামের গান এ-সম্পর্কে রচিত। এ-গানের তিনটি পদে যথাক্রমে জিম মরিসন, জ্যানিস জপলিন এবং কার্ট কোবেইনের মৃত্যু সম্পর্কে নির্দেশ করে।
লেটলাইভ কর্তৃক তাদের দ্য ব্ল্যাকেস্ট বিউটিফুল অ্যালবামের "২৭ ক্লাব" গানটিও এই ক্লাব থেকেই উদ্ভূত হয়েছে।
আছমত আলী খান (এ.কে) ইনস্টিটিউশন
ইতিহাস
১৯১৩ সালে খান বাহদুর হেমায়েত উদ্দিন আহমদ অত্র অঞ্চলে মুসলিম ছাত্রদের শিক্ষিত করার উদ্দেশ্যে একটি বিদ্যালয় প্রতিষ্ঠার উদ্যোগ নেন। তিনি শহরের তৎকালীন প্রভাবশালী ব্যক্তিত্ব চৌধুরী মুহম্মদ ইসমাইল খান, এর কাছ থেকে অর্থ সংগ্রহ করেন ও বেল ইসলামিয়া হোস্টেল এর পাশে তার দানকৃত জমিতে বিদ্যালয়টি প্রতিষ্ঠিত হয়। পরবর্তীতে ১৯১৬ সালে ইসমাইল চৌধুরীর পিতা আছমত আলী খানের নামানুসারে প্রতিষ্ঠানের নামকরণ করা হয়। ১৯১৮ সালে প্রতিষ্ঠানটি একটি পূর্ণাঙ্গ ইংরেজি বিদ্যালয়ে পরিণত হয়। ১৯২৯ সালে বিদ্যালয়টি কলকাতা বিশ্ববিদ্যালয়ের অধীনে স্থায়ীভাবে স্বীকৃতি লাভ করে। সে সময় বিদ্যালয়টি বাকেরগঞ্জ (বরিশাল), পটুয়াখালী ও ফরিদপুর অঞ্চলের মুসলিম ছাত্রদের শিক্ষা বিস্তারে বিশেষ ভূমিকা পালন করে। খেলাধুলার জন্য ১৯৩০ সালে স্থানীয় কীর্তনখোলা নদীর পশ্চিম তীরে একটি মাঠ তৈরি করা হয়। এ কে ইনস্টিটিউশনের এই খেলার মাঠটি বর্তমানে হেমায়েতউদ্দীন কেন্দ্রীয় ঈদগাহ নামে পরিচিতি লাভ করে।
মাধ্যমিক
এটি একটি বালক বিদ্যালয়। এই বিদ্যালয়ে ষষ্ঠ থেকে নবম শ্রেনীতে শিক্ষার্থীদের ভর্তির সুযোগ দেয়া হয়। মাধ্যমিক শ্রেনীতে বিজ্ঞান, মানবিক ও বাণিজ্য বিভাগে পড়ার সুযোগ রয়েছে। শিক্ষা কার্যক্রম বরিশাল মাধ্যমিক ও উচ্চ মাধ্যমিক শিক্ষা বোর্ড দ্বারা নিয়ন্ত্রিত হয়।
গৌড়দহ
গৌড়দহ হল ভারতের পশ্চিমবঙ্গ রাজ্যের দক্ষিণ ২৪ পরগনা জেলার ক্যানিং ১ ব্লকের অন্তর্গত একটি জনগণনা নগর। এই জনগণনা নগরটি জীবনতলা থানার আওতাধীন।
গণপরিবহন
দক্ষিণবঙ্গ রাজ্য পরিবহন নিগম কলকাতা এবং মালদা, শিলিগুড়ি, মেদিনীপুর, বাঁকুড়া, ক্যানিং, জয়নগর, পুরুলিয়া, বর্ধমান, কালনা, হাবড়া, ব্যারাকপুর, দীঘা, বোলপুর, কীর্নাহার এবং বহরমপুর এবং অন্যান্য অনেক গন্তব্যস্থলে দৈনন্দিন বাস পরিসেবা পরিচালনা করে। এছাড়াও উত্তরবঙ্গ রাজ্য পরিবহন নিগম  শহর থকে অন্য শহরে বাস পরিসেবা প্রদান করে। অনেকগুলি বেসরকারি বাস অপারেটর, ট্যাক্সি, ওলা ক্যাশ ইত্যাদি রেডিও ট্যাক্সিগুলি স্থানীয়ভাবে এবং আন্তঃসীমান্ত  রুটগুলিও যাত্রী পরিবহনের কাজ করে। বিভিন্ন বেসরকারি বাস  সংগঠন আসানসোল থেকে বর্ধমান, কল্যাণী, হাওড়া, বারাসাত ও বাঁকুড়া শহরে বাস পরিচালনা করে। নগরীর বাস পরিসেবা আরও উন্নতির জন্য এবং দূষণমুক্ত করার জন্য রাজ্যের পরিবহন বিভাগ আসানসোলে বৈদ্যুতিক বাস চালু করতে যাচ্ছে। ক্যানিং-বারুইপুর রুটে যেসব বৈদ্যুতিক বাস চলাচল করবে, সেগুলি দক্ষিণবঙ্গ রাজ্য পরিবহন নিগম (এসবিএসটিসি) এর বাস ডিপোতে  রিচার্জ বা পুনঃনির্ধারিত হবে।
অ
অ (আধ্বব:, ) হলো বাংলা লিপির প্রথম স্বরবর্ণ এবং ১ম বর্ণ। বাংলা লিপিতে স্বরবর্ণের সংখ্যা মোট ১১টি; তার মধ্যে পূর্ণমাত্রাযুক্ত স্বরবর্ণ ৬টি, অর্ধমাত্রাযুক্ত স্বরবর্ণ ১টি এবং মাত্রা ছাড়া স্বরবর্ণ ৪টি। ‘অ’ হলো একটি পূর্ণমাত্রাযুক্ত স্বরবর্ণ। ‘অ’ এর দুইটি রূপ রয়েছে, অ এবং অ’, যেখানে অ’ বর্ণটি শুধুমাত্র অসমীয়া বর্ণমালায় ব্যবহার করা হয়।
বর্ণনা
অ (অন্‌) অব্য এটি নঞ্‌ অব্যয়ের রূপান্তর হয়ে ‘ন’=‘অ’ হয়। এর পরবর্তী শব্দের প্রথম অক্ষর স্বরবর্ণ হলে ‘অ’ এর স্থলে ‘অন’ হয়।
অ’
সাধারণত ‘অ’ বর্ণটি উচ্চারণ প্রকাশ করে। তবে কিছু ক্ষেত্রে বর্ণটি  উচ্চারণও প্রকাশ করতে পারে। বাংলা বর্ণমালায় বর্ণটি একই সঙ্গে উভয় উচ্চারণ প্রকাশ করলেও অসমীয়া ভাষাতে  উচ্চারণের জন্য অ বর্ণের একটি রূপ অ’ এর ব্যবহার রয়েছে। অ’ বর্ণের কারচিহ্ন হচ্ছে: ’। উদাহরণ: হ’লে (অসমীয়া) ~ হলে (বাংলা)।
মৈথিলী ‘অ’
মৈথিলী ভাষা বাংলা ও কৈথী উভয় লিপি ব্যবহার করে লেখা হয়। তবে মৈথিলী ভাষার বাংলা লিপিতে ‘অ’ এর রূপ অন্য রকম হয় এবং এর উচ্চারণও ভিন্ন। বাংলা-ভিত্তিক মৈথিলী লিপিতে - এভাবে ‘অ’ লিখা হয় এবং এর উচ্চারণ ।
রসুনের তেল
রসুনের তেল এক ধরনের উদ্বায়ী তেল থেকে যা রসুন থেকে তৈরী করা হয়। এটি সাধারণত বাষ্প পাতন বা স্টিম ডিস্টিলেশন পদ্ধতি ব্যবহার করে প্রস্তুত করা হয় এবং ইথার ব্যবহার করে পাতনের মাধ্যমেও উৎপাদন করা যায়। এটি রান্নায় এবং মশলা হিসাবে, পুষ্টির পরিপূরক হিসাবে এবং কীটনাশক হিসেবে ব্যবহার করা হয়।
প্রস্তুতি
রসুন তেল সাধারণত বাষ্প পাতন ব্যবহার করে প্রস্তুত করা হয়, যেখানে রসুন পিষে আগুনে উত্তপ্ত করে এর বাষ্পকে ঘনীভবনের মাধ্যমে শীতল করা হয়। এই তরল রসুনের তেল নামে পরিচিত।  রসুন তেলে  ডায়ালিল ডিসফ্লাইডের মতো সালফার যৌগ রয়েছে, যা তেলের মোট উপাদানের ৬০ ভাগ। বাষ্প-পাতিত রসুন তেল সাধারণত কড়া, কটু গন্ধযুক্ত একটি বাদামী-হলুদ রঙের হয়ে থাকে। এর গন্ধটি ডায়ালিল ডিসফ্লাইডের উপস্থিতির কারণে হয়ে থাকে।  প্রায় ১ গ্রাম খাঁটি বাষ্প-নিঃসৃত রসুন তেল উৎপাদন করতে প্রায় ৫০০ গ্রাম রসুনের প্রয়োজন হয়।  গাঢ় রসুনের তেল তাজা রসুনের চেয়ে ৯০০ গুণ শক্তিশালী এবং ডিহাইড্রেটেড রসুনের ২০০ গুণ শক্তি ধারণ করে।
রসুনের তেল তৈরির জন্য ইথারও ব্যবহার করা যেতে পারে। এক ধরনের রসুনের তেলে ভেজিটেবল অয়েলের সাথে রসুনের টুকরো অথবা বাটা রসুন মেশানো থাকে। এটি খাঁটি রসুনের তেল নয়; বরং একে রসুনযুক্ত তেল বলা যায়।
ব্যবহারসমূহ
রসুন তেল পুষ্টির পরিপূরক হিসাবে ব্যবহৃত হয়। কখনও কখনও ক্যাপসুল আকারে বিপণন হয় যা অন্যান্য উপাদানের সাথে মিশ্রিত থাকে। ভেষজ লোককাহিনী তে বর্ণিত আছে রসুনের তেলটিতে অ্যান্টিফাঙ্গাল এবং অ্যান্টিবায়োটিক বৈশিষ্ট্য রয়েছে,  তবে এ বৈশিষ্টগুলো নিশ্চিতকরণের কোনও ক্লিনিকাল গবেষণা নেই। এটি হজম সহায়ক হিসাবে স্বাস্থ্য খাদ্য দোকানেও বিক্রি হয়।
রসুন-স্বাদযুক্ত তেল
থাম্ব|রসুনের স্বাদযুক্ত তেল: উদ্ভিজ্জ তেল যার সাথে রসুন মেশানো থাকে। রসুন-স্বাদযুক্ত তেল রান্না এবং সালাদে মশলা হিসেবে ব্যবহৃত হয় এবং কখনও কখনও মিশ্রণের উপাদান হিসাবে ব্যবহৃত হয়।   এটি রসুনের তেল থেকে আলাদা এবং সাধারণত রসুনের তেলের স্বাদ নিতে বিভিন্ন উদ্ভিজ্জ তেলে কাটা বা বাটা রসুন মেশানো হয়।
এক্স রোগ
thumb|[[সার্স-কোভি-২ ভাইরাসের এসইএম-এর ছবি। ২০২০ সালের এই ভাইরাসই বিশ্বের প্রথম ভাইরাস যা ডিজিজ এক্স তৈরিতে সক্ষম।  ]] ডিজিজ এক্স বিশ্ব স্বাস্থ্য সংস্থা (ডব্লিউএইচও) প্রদত্ত স্থানদখলকারী নাম। ২০১৮ সালের ফেব্রুয়ারি মাসে ডব্লিউএইচও বৈশ্বিক মহামারী ঘটাতে সক্ষম এমন অজানা প্যাথোজেন কর্তৃক সৃষ্ট রোগকে প্রতিনিধিত্ব করতে গুরুত্বপূর্ণ ব্যাধির নীল নকশা নামক সংক্ষিপ্ত তালিকায় এই নামটি ব্যবহার করে। ডব্লিউএইচও অজানা প্যাথোজেন মোকাবেলার কথা পরিকল্পনা করে রাখার উদ্দেশ্যে এটি করে। বিশেষজ্ঞরা মনে করে যে ডিজিজ এক্সের ধারণা বিশ্ব স্বাস্থ্য সংস্থাকে সহায়তা করবে যেন তাদের গবেষণার প্রকল্পগুলো নির্দিষ্ট ভাইরাসের প্রকরণে (যেমন জিকা ভাইরাস) সীমাবদ্ধ না থেকে সবরকম ভাইরাসের (যেমন ফ্ল্যাভিভাইরাস) উপর পরিচালিত হয়। এর পরে অজানা প্রকরণের ভাইরাসের মাধ্যমে সৃষ্ট রোগ মোকাবেলায় ডব্লিউএইচও কার্যকর ভূমিকা রাখতে পারবে। ২০২০ সালে ডব্লিউএইচও'র অনেক বিশেষজ্ঞ মনে করেছেন, করোনাভাইরাস রোগ (সার্স-কোভি-২ প্রকরণ থেকে সৃষ্ট) প্রথম কোনো রোগ যা ডিজিজ এক্স-এর মত বৈশিষ্ট্যবাহী হতে পেরেছে।
কারণ
২০১৫ সালের মে মাসে ডব্লিউএইচওকে সদস্য সংস্থাগুলো আহ্বান করে একটি ভাইরাসজনিত প্রাদুর্ভাব এবং টিকা/চিকিৎসা পদ্ধতির মধ্যকার সময়হ্রাসের লক্ষ্যে "মহামারী প্রতিরোধে গবেষণা ও উন্নয়নের নীলনকশা" তৈরি করার জন্য, যার ফলে প্রাদুর্ভাব "জনস্বাস্থ্যের জরুরী অবস্থা"য় পরিণয় না হয়। মূল লক্ষ্য ছিল আসন্ন সংক্রামক রোগ বা এমার্জিং ইনফেকশাস ডিজিজ (ইআইডি) দমন, কারণ এই রোগগুলোর জন্য প্রতিরোধমূলক ব্যবস্থা নেই বললেই চলে। ডব্লিউএইচও এই কাজের জন্য বিশ্বের বিশেষজ্ঞদের নিয়ে "আরঅ্যান্ডডি ব্লুপ্রিন্ট সায়েন্টিফিক অ্যাডভাইজরি গ্রুপ" তৈর করি, যারা দশটি "গুরুত্বপূর্ণ রোগের নীলনকশা" প্রণয়ন করবেন।
২০১৫ সাল থেকে প্রতি বছর ১০টি ইআইডি হালনাগাদ করা হয় এবং এরা বরাবরই প্রচলিত নামধারী রোগ যেমন ইবোলা, জিকা এবং সার্স (উচ্চমাত্রার সংক্রমণ ঘটায় বলে) অন্তর্ভুক্ত করে আসছে। একইসাথে ভৌগোলিকভাবে প্রচলিত রোগের নাম যেমন লাসা জ্বর, মারবার্গ ভাইরাস, রিফট ভ্যালি জ্বর এবং নিপাহ ভাইরাসকেও অন্তর্ভুক্ত করেছে।
২০১৮ সালের ফেব্রুয়ারি মাসে জেনেভায় "২০১৮ আরঅ্যান্ডডি ব্লুপ্রিন্ট" বৈঠকের পর বিশ্ব স্বাস্থ্য সংস্থা সিদ্ধান্ত নেয় ডিজিজ এক্স রোগকে "সম্ভাব্য অচেনা" প্যাথোজেন হিসেবে অন্তর্ভুক্ত করবে। ডিজিজ এক্স নামধারী রোগটা ভবিষ্যৎ বৈশ্বিক মহামারীর নাম দখল করবে যা কীনা অজানা প্যাথোজেনের ফলে শুরু হবে এবং এই নামদখলকারী রোগ অন্তর্ভুক্তির প্রধান কারণ সেরকম বৈশ্বিক মহামারীকালীন প্রয়োজনীয় ব্যবস্থা নেওয়ার সক্ষমতা যেন ডব্লিউএইচও'র থাকে।
ঘোষণায় ডব্লিউএইচও জানায়, "বর্তমানে অজানা এমন কোনো প্যাথোজেন মানুষে রোগ সৃষ্টি করার মাধ্যমে মারাত্মক আন্তর্জাতিক মহামারী ঘটতে পারে এই তথ্যকেই 'ডিজিজ এক্স' প্রতিনিধিত্ব করছে"। অ্যাডভাইজরি দলের জন-আর্নে রটিঞ্জেন, বলেন: "ইতিহাস বলে এরকম কোনো বড় ধরনের প্রাদুর্ভাব ঘটতে পারে যা আমরা আগে কখনো দেখিনি", এবং "'এক্স' যুক্ত করাটাকে হয়ত আশ্চর্যজনক মনে হতে পারে, কিন্তু ব্যাপারটা হল আমরা চাই এরকম রোগের টিকা ও শনাক্তকারী পরীক্ষা তৈরি করার মাধ্যমে প্রস্তুত থাকতে। আমরা এরকম অবস্থা হওয়ামাত্র ব্যবস্থা (প্লাগ অ্যান্ড প্লে) ইতে চাই যা বেশকিছু রোগের ক্ষেত্রে কার্যকর হবে এবং আমাদেরকে দ্রুতগতিতে প্রয়োজনীয় পদক্ষেপ গ্রহণে সহায়তা করবে।"  মার্কিন বিশেষজ্ঞ অ্যান্থনি ফাউসি বলেন, "বিশ্ব স্বাস্থ্য সংস্থা মনে করে তাদেরকে ধীরে ও সঠিকভাবে এগোতে হবে এবং এর মধ্যে প্রযুক্তিগত উন্নয়নও অন্তর্ভুক্ত", এবং এরকম প্ল্যাটফর্ম তৈরির জন্য ডব্লিউএইচওকে ভাইরাসের প্রতিটি শ্রেণিবিভাগ সম্পর্কে জানতে হবে, ফ্লাভিভাইরাসকে গুরুত্ব দিতে হবে এবং "এদের সম্পর্কে ভালোভাবে জ্ঞান অর্জন করা গেলে দ্রুতগতিতে কার্যকর পদক্ষেপ গ্রহণও সম্ভবপর হবে।"
নামকরণ ও ক্রমান্নয়ন
এন্ড অব এপিডেমিক্স (বৈশ্বিক মহামারীর সমাপ্তি) গ্রন্থে লেখক জোনাথন ডি. কুইক বলেন বিশ্ব স্বাস্থ্য সংস্থার ডিজিজ এক্স নামকরণ "ঝুঁকির আলোচনার জন্য ভালো" মনে করেন, এবং "সংক্রামক রোগের ক্ষেত্রে বিশ্বের প্রতিক্রিয়া হল আতঙ্ক ও আত্মতুষ্টি, এবং আত্মতুষ্টিই সেখানে প্রধান।" উম্যানস হেলথ লেখে যে এই শব্দের ব্যবহার "আতঙ্কসৃষ্টির ক্ষেত্রে সেরকম সঠিক নাম মনে না হলেও এটা মানুষের রাডারে ধরা পড়ার মত শব্দ।"
কোয়ালিশন ফর এপিডেমিক প্রিপেয়ার্ডনেস ইনোভেশনস (সিইপিআই) থেকে রিচার্ড হ্যাচেট লেখেন, "এটা শুনতে বৈজ্ঞানিক কল্পকাহিনি মনে হতে পারে, কিন্তু ডিজিজ এক্স এমন কিছু যার জন্য আমাদের প্রস্তুত হওয়া প্রয়োজন", একইসাথে তিনি উল্লেখ করেন যে ২০১৪ সালের পশ্চিম আফ্রিকান ইবোলা ভাইরাস বৈশ্বিক মহামারী নিয়ন্ত্রণে সাফল্যের পরেও ২০১৮ সালে ঐ ভাইরাসের প্রকরণ ফিরে আসে। ২০১৯ সালের ফেব্রুয়ারিতে সিইপিআই $৩৪ মিলিয়ন মার্কিন ডলারের ফান্ডপ্রদান করে জার্মান-ভিত্তিক কিউরভ্যাক বায়োফার্মাসিউটিক্যাল কোম্পানিকে যেন তারা "আরএনএ প্রিন্টার প্রোটোটাইপ"-এর নকশা উন্নয়ন করে, যা কীনা "অজানা সংক্রামক রোগ সৃষ্টিকারী (উদাহরণস্বরূপ ডিজিজ এক্স) কিছুর বিরুদ্ধে যুদ্ধ করতে পারবে।"
ইউনাইটেড স্টেটস এজেন্সি ফর ইন্টারন্যাশনাল ডেভেলপমেন্ট (ইউএসএইড) এবং তাদের প্রিডিক্ট কর্মসূচীর মাধ্যমে অনুরূপ কার্যক্রম শুরু করা হয়। এগুলোর নকশা করা হয় মূলত বৈশ্বিক মহামারীর প্রাথমিক সতর্কতা হিসেবে, পশু-মানুষ মিথস্ক্রিয়ার মাধ্যমে তৈরি "হট-স্পট" পশু ভাইরাসের উৎস ও গবেষণার জন্য।
২০১৯ সালের সেপ্টেম্বরে দ্য ডেইলি টেলিগ্রাফ এক প্রতিবেদনে প্রকাশ করে কীভাবে পাবলিক হেলথ ইংল্যান্ড (পিএইচই) যুক্তরাজ্যে ডিজিজ এক্স থেকে বাঁচতে তাদের জনস্বাস্থ্যে বিদ্যমান নানাবিধ রোগের উপর নিজস্ব তদন্ত কার্যক্রম চালু করেছে। তারা প্রায় ১২ রকমের নভেল রোগ এবং/অথবা ভাইরাস চিহ্নিত করে, যেগুলো পিএইচই শেষ যুগে সন্ধান পেয়েছে।
২০১৯ সালের অক্টোবরে নিউ ইয়র্কে ডব্লিউএইচওর হেলথ ইমার্জেন্সি প্রোগ্রাম একটি "ডিজিজ এক্স ডামি রান" চালু করে। এর উদ্দেশ্য ছিল ডিজিজ এক্সের মাধ্যমে সৃষ্ট বৈশ্বিক মহামারী সিমুলেট করা। এর জন্য বিভিন্ন বৈশ্বিক স্বাস্থ্য সংস্থা ও জনস্বাস্থ্য বিভাগ থেকে ১৫০ জন প্রতিনিধিদের আনা হয়, যেন ধীরে ধীরে আরো ভালোভাবে তারা প্রতিরোধের ব্যবস্থা খুঁজে পেতে সক্ষম হয়।
২০২০ সালের মার্চে দ্য ল্যান্সেট "ডিজিজ এক্স: পরবর্তী বৈশ্বিক মহামারী প্রতিরোধমূলক ব্যবস্থার ক্রমান্বয়ন" ("Disease X: accelerating the development of medical countermeasures for the next pandemic") নামে এক গবেষণাপত্র প্রকাশ করে। এতে প্যাথোজেন এক্স (যে সংক্রামক রোগ সৃষ্টিকারীর কারণে ডিজিজ এক্স সৃষ্টি হবে) শব্দটি ব্যবহার করা হয় এবং ভবিষ্যৎ ডিজিজ এক্স নামক বৈশ্বিক মহামারীর বিরুদ্ধে কার্যকর এমন সামগ্রির উন্নয়ন ও আন্তর্জাতিক সমন্বয় নিয়ে আলোচনা করে।
২০২০ সালের এপ্রিলে দ্য ডেইলি টেলিগ্রাফ রেমডেসিভির নামক এক ওষুধ করোনাভাইরাসের বিরুদ্ধে যুদ্ধে কার্যকর কীনা তার পরীক্ষামূলক ব্যবহার চালু হয়েছে বলে জানায়। এই ভাইরাসবিরোধী ওষুধের উপর প্রায় এক যুগ আগে গিলিড সায়েন্সেস কাজ করা শুরু করে, যেন সম্ভাব্য ভবিষ্যৎ ডিজিজ এক্স নিয়ন্ত্রণ করা সম্ভব হয়।
পশুপাখিবাহী ভাইরাস
২০১৮ সালে বিশ্ব স্বাস্থ্য সংস্থা জানায় বিভিন্ন উৎস থেকে, যেমন হেমোরেজিক জ্বর এবং সাম্প্রতিক নন-পোলিঅ এন্টারোভাইরাস ইত্যাদি ডিজিজ এক্সের কারণ হতে পারে। রটিংজেন ধারণা করেন যে ডিজিজ এক্স সম্ভবত পশুপাখিবাহী সংক্রমণ (পশুপাখীদেহের ভাইরাস যা মানুষে সংক্রামণ ঘটায়) থেকে হবে। "এটা একটা প্রাকৃতিক প্রক্রিয়া এবং এটা গুরুত্বপূর্ণ যে আমরা সচেতন ও প্রস্তুত থাকি। এটা সম্ভবত বৃহত্তম ঝুঁকি" বলে তারা জানায়।" ডব্লিউএইচওর বিশেষ উপদেষ্টা অধ্যাপক মারিয়ন কোপম্যান্স বলেন পশুপাখীবাহী রোগ আবির্ভূত হচ্ছে এবং ছড়াচ্ছে, এবং এর হার বাড়ছে কারণ "মানুষ এবং পশুপাখীর সংস্পর্শ পৃথিবীর উন্নয়নের সাথে সাথে বেড়ে চলছে। এর মাধ্যমে নতুন রোগ সৃষ্টি এবং আধুনিককালের ভ্রমণ ও বাণিজ্যের কারণে পৃথিবীময় ছড়িয়ে যাওয়াটা স্বাভাবিক হয়ে উঠেছে।"
H7N9 (২০১৮)
২০১৮ সালে H7N9 "বার্ড ফ্লু" ভাইরাসের নতুন প্রকরণ দেখা দেয়, যার মৃত্যুহার প্রায় ৩৮% ছিল। কিছু আন্তর্জাতিক স্বাস্থ্য কর্তৃপক্ষ এটাকে সম্ভাব্য ডিজিজ এক্স হিসেবে চিহ্নিত করার কথা ভাবেন (ডব্লিউএইচ না, বা আরঅ্যান্ডডি ব্লুপ্রিন্ট গ্রুপও না)। চীন নতুন এ H7N9 প্রকরণ ব্যাপারে জানায় না, তবে ধীরে ধীরে তারা এ প্রাদুর্ভাব নিয়ন্ত্রণ করে ফেলে এবং গুরুত্ব হ্রাস পায়।
কোভিড-১৯ (২০১৯–২০২০)
thumb|ডব্লিউএইচও আরঅ্যান্ডডি ব্লুপ্রিন্ট গ্রুপের মারিয়ন কুপম্যানস ২০১৯–২০ করোনাভাইরাসের বৈশ্বিক মহামারীর শুরু থেকে বিশেষজ্ঞরা মনে করেন কোভিড-১৯ ডিজিজ এক্সের মানদণ্ড পূরণ করতে পেরেছে। ২০২০ সালের ফেব্রুয়ারি মাসের শুরুর দিকে চীনা ভাইরাসবিশেষজ্ঞ উহান ইনস্টিটিউট অব ভাইরোলজির শি জেংলি লেখেন যে প্রথম ডিজিজ এক্স করোনাভাইরাস থেকে সৃষ্টি হয়েছে। পরবর্তীতে ঐ মাসে রটারডামে অবস্থিত ইরাসমাস ইউনিভার্সিটি মেডিকেল সেন্টারের ভাইরোসায়েন্স বিভাগের প্রধান এবং আরঅ্যান্ডডি ব্লুপ্রিন্ট গ্রুপের সদস্য মারিয়ন কোপম্যানস সেল সাময়িকীতে লেখেন, "এই প্রাদুর্ভাব দ্রুতগতিতে প্রথম বৈশ্বিক মহামারী হয়ে উঠছে যা ডিজিজ এক্স শ্রেণীতে পড়ে।"  একই সময়ে আরঅ্যান্ডডি ব্লুপ্রিন্ট গ্রুপের অপর এক সদস্য পিটার ডাসজাক নিউ ইয়র্ক টাইমসে বলেন "এক কথায়, কোভিড-১৯ হল ডিজিজ এক্স।"
কৃত্রিম ভাইরাস/ জীবাণু অস্ত্র
ধারণা করা হয়েছিল যে ডিজিজ এক্স ঘটতে পারে জীবাণু অস্ত্র থেকেও। ২০১৮ সালে ডব্লিউএইচও আরঅ্যান্ডডি ব্লুপ্রিন্ট গ্রুপের বিশেষ উপদেষ্টা সদস্য রটিংজেনকে প্রশ্ন করা হয় জৈব প্রকৌশলের দ্বারা কৃত্রিম ভাইরাস তৈরির মাধ্যমে ডিজিজ এক্স তৈরি হতে পারে কীনা (এক্ষেত্রে কানাডাতে ২০১৭ সালে কৃত্রিম উপায়ে তৈরি অর্থোপক্সভাইরাসের কথা বলা হয়)। এমন কোনো ভাইরাস দুর্ঘটনাবশত কিংবা সংঘাতের ক্ষেতে ব্যবহৃত হতে পারে। রটিংজেন মনে করেন এমন ঘটনা ঘটার সম্ভাবনা কম, তবে সতর্ক অরে দেন "কৃত্রিম জীববিজ্ঞান মারাত্মক নতুন ভাইরাস সৃষ্টির ক্ষমতা রাখে। এক্ষেত্রে নতুন এমন কোনো রোগ তৈরি হবে যা প্রতিরোধের ক্ষমতা জনগণের নেই এবং তা দ্রুত ছড়িয়ে পড়বে।"
ব্যাকটেরিয়াজনিত সংক্রমণ
২০১৯ সালের সেপ্টেম্বরে পাবলিক হেলথ ইংল্যান্ড (পিএইচই) এক প্রতিবেদনে জানায় যে ব্যাকটেরিয়ার অ্যান্টিবায়োটিক প্রতিরোধক্ষমতা বৃদ্ধির কারণে কার্বাপেনাম, কলিস্টিন ইত্যাদির মত শক্তিশালীতম অ্যান্টিবায়োটিকও প্রতিরোধ করে ফেলছে ব্যাকটেরিয়া। এর ফলে এই ধরনের ব্যাকটেরিয়া ডিজিজ এক্সের কারণ হতে পারে। উদাহরণস্বরূপ গনোরিয়ার অ্যান্টিবায়োটিক প্রতিরোধক্ষমতার কথা বলা হয়।
সংস্কৃতিতে
২০১৮ সালে লন্ডন জাদুঘর "ডিজিজ এক্স: লন্ডনের পরবর্তী মহামারী?" নামের এক প্রদর্শনীর আয়োজন করে। ১৯১৮ সালে হওয়া স্প্যানিশ ফ্লু মহামারী শতবর্ষ উপলক্ষ্যে এই প্রদর্শনী আয়োজিত হয়।
বৈশ্বিক মহামারী রোগ নিয়ে লেখা বেশকিছু ফিকশন বইতে এই শব্দটি ব্যবহৃত হয়।
কম্পন (প্রাকৃতিক ঘটনা)
সাধারণত একটি বিশাল পরিমাণ শক্তির হঠাৎ নিঃসরণ এবং ভূকম্পন তরঙ্গ হিসেবে সম্ভাব্য খুবই প্রচণ্ডতা নিয়ে এর পরিচলনের কারণে কোনো উপগ্রহ, গ্রহ বা নক্ষত্র যখন কম্পিত হয় তখন এর পৃষ্ঠে কম্পনের সৃষ্টি হয়।
এধরনের কম্পনের মাঝে রয়েছেঃ
ভূকম্পন
thumb|300px|right|বিশ্বজুড়ে টেকটোনিক পাতের গতিপথ।
পৃথিবীর অভ্যন্তরে সঞ্চিত শক্তির ভূকম্পন তরঙ্গ হিসেবে হঠাৎ নিঃসরণের কারণে পৃথিবীতে ভূমিকম্পের সৃষ্টি হয়। পৃথিবী পৃষ্ঠে, ভূমির কম্পন, বিচ্চ্যুতি বা মাঝে মাঝে সুনামি হিসেবে ভূমিকম্পের প্রকাশ ঘটে যা জন-জীবনের মারাত্মক ক্ষতি করে থাকে। পৃথিবীতে বেশিরভাগ ভূমিকম্পের কারণ হল ভূগর্ভে ফাটল ও টেকটোনিক প্লেটের স্তরচ্যুতি হওয়া যদিও সেটা অন্যান্য কারণ যেমন অগ্ন্যুৎপাত, ভূমিধস, খনিতে বিষ্ফোরণ বা ভূগর্ভস্থ নিউক্লিয়ার গবেষণায় ঘটানো আণবিক পরীক্ষা থেকেও হতে পারে।
মঙ্গলকম্পন
মঙ্গলকম্পন হলো সেই ধরনের কম্পন যা মঙ্গল গ্রহে সঙ্ঘটিত হয়। ২০১২ সালের একটি সমীক্ষা অনুযায়ী প্রতি মিলিয়ন বছরে মঙ্গলকম্পন হতে পারে। ইহা মঙ্গলের টেকটোনিক সীমানার সাথে সম্পর্কীত। একটি অনুনাদ, সম্ভবত একটি মঙ্গলকম্পনকে সর্বপ্রথম ২০১৯ সালের ৬ এপ্রিল নাসার ইনসাইট অবতরণকারী কর্তৃক পরিমাপ করা হয়।
শুককম্পন
শুককম্পন হলো সেই ধরনের কম্পন যা শুক্র গ্রহে সঙ্ঘটিত হয়।
একটি শুককম্পন শুক্র গ্রহে নতুন কিছু চড়াই এবং ভূমিধসের কারণ হতে পারে। ১৯৯০ সালের নভেম্বরে এবং ১৯৯১ সালের ২৩ জুলাইয়ে, ম্যাগেল্লান কর্তৃক ২° দক্ষিণ অক্ষাংশ এবং ৭৬° পূর্ব দ্রাঘিমাকে কেন্দ্র করে ৩৮ কিলোমিটার দীর্ঘ এবং ২৪ কিলোমিটার প্রস্থে শুক্রের দুইটি ছবি নেওয়া হয়। অ্যাফ্রোডাইটি ভূমির এই অঞ্চলের ছবিদ্বয় একটি শিখরাকৃতির ঢালু উপত্যকা দেখায় যা নানা চ্যুতি দ্বারা বিভক্ত।
সৌরকম্পন
সৌরকম্পন হলো সেই ধরনের কম্পন যা সূর্যে সঙ্ঘটিত হয়।
সৌরকম্পন উদ্ভূত ভূকম্পীয় কম্পন ফটোস্ফিয়ারে সঙ্ঘটিত হয় যার বেগ হতে পারে ৩৫০০০ কিলোমিটার প্রতি ঘণ্টা (২২,০০০ মাইল প্রতি ঘণ্টা) এবং এরা মিলিয়ে যাওয়ার আগে প্রায় ৪,০০,০০০ কিলোমিটার (২,৫০,০০০ মাইল) পাড়ি দিতে পারে।
তারাকম্পন
তারাকম্পন হলো ভূমিকম্পের অনুরূপ একটি জ্যোতিঃপদার্থবৈজ্ঞানিক ঘটনা, যা একটি নিউট্রন তারার ভূত্বকের হঠাৎ সমন্বয়ের কারণে ঘটে। ধারণা করা হয় যে দুইটি ভিন্ন প্রক্রিয়ায় তারাকম্পন ঘটে। একটি হলো অভ্যন্তরীণ অতি শক্তিশালী চৌম্বক ক্ষেত্রের কারণে এর পৃষ্ঠে জন্মানো টান এবং অন্যটি হলো আবর্তন হ্রাস।
এখন পর্যন্ত আবিষ্কৃত সবচেয়ে শক্তিশালী তারাকম্পনটি সঙ্ঘটিত হয় এসজিআর ১৮০৬-২০ নামক ম্যাগনেটারে যা ২০০৪ সালের ২৭ ডিসেম্বর শনাক্ত হয়।
১২৬
১২৬ জুলীয় বর্ষপঞ্জীর একটি সাধারণ বছর যেটি সোমবার দিয়ে শুরু। সেই সময়ে এই বছর ভেরাস ও এম্বিবুলাস-এর কন্সালশীপের বছর বলে পরিচিত ছিল (বা, কম প্রচলিত, আব উরবে ক্যন্দিতার ৮৭৯ বছর; রোম প্রতিষ্ঠার বছর)। এই বছরকে ১২৬ বলে আখ্যায়িত করা হয় শুরুর দিকের মধ্যযুগীয় কাল থেকে, যখন ইউরোপে কমন এরা এবং অ্যানো ডোমিনি বছরের নামকরণের জন্য প্রচলিত পদ্ধতি হয়ে উঠে।
বিয়া নাম
থাম্ব|একটি অসমীয়া বিয়ে। অসমীয়া বিবাহে মহিলারা গাওয়া প্রচলিত বিবাহ গানকে বিয়া নাম বলা হয়। বর-কনের মঙ্গলের জন্য এইধরনের গান গাওয়া হয়। অসমের লোকসংস্কৃতিতে বিয়া নাম এক অমূল্য সম্পদ। পরিস্থিতি ও উপযুক্ত সময়ে বিয়া গান গাওয়া হয় যেমন জল ভরার সময়, বর আসার পর ও কন্যা বিদায় দেওয়ার পর ইত্যাদি সময় গুলোতে বিভিন্ন ধরনের গান গাওয়া হয় ।
প্রকার ও বিশেষত্ব
বিয়া নামের বিষয়বস্তু ও বর্ণনা শুনে ইহাকে দুইটি ভাগে ভাগ করা হয় । প্রথমটি হচ্ছে গম্ভীর ও রুচিপূর্র। এই ধরনের গানে রাম-সীতা, রাধা-কৃষ্ণ ও উষা-অনিরুদ্ধের প্রেম কাহিনী বর্ণনা করা হয়। এইসব গানে বিচ্ছেদের বেদনা, মিলনের আনন্দ ইত্যাদি গান ছড়ার সুরে প্রকাশ করা হয়। বিয়া নামের দ্বিতীয় রূপটি হচ্ছে কৌতুক বা ঠাট্টা করা। এই ধরনের গানে কনে পক্ষ বরের পক্ষকে ও বরের পক্ষ কনে পক্ষকে ঠাট্টা করে গান করে। এমনকি কিছু কিছু গানে পুরোহিতকে ঠাট্টা বা মস্করা করে গান গাওয়া হয়। এমন ধরনের গানকে যোরা নাম বলা হয়। নিম্ন অসমে ইহাকে খিচা গীত বলেও বলা হয়।
যুগ্ম মৌলিক সংখ্যা
একটি যুগ্ম মৌল বা যুগ্ম মৌলিক সংখ্যা হচ্ছে একটি মৌলিক সংখ্যা যা হয় ২ কম অথবা ২ বেশি এক অন্য মৌলিক সংখ্যার চেয়ে—উদাহরণস্বরূপ, এই যুগ্ম মৌল যুগলের (৪১, ৪৩) যেকোনও একটি সদস্য। সহজ কথায়, একটি যুগ্ম মৌল হচ্ছে একটি মৌলিক সংখ্যা যার দুই-এর মৌলিক শূন্যস্থান আছে। মাঝেমধ্যে, যুগ্ম মৌল নামটি ব্যবহৃত হয় একটি যুগ্ম মৌলের যুগলের জন্য; এর বৈকল্পিক নাম হচ্ছে মৌল যুগল বা মৌল জুড়ি।
যুগ্ম মৌলগুলি আরও বেশি বিরল হতে থাকে যত একজন বৃহত্তর পরিসরে অনুসন্ধান করে, সন্নিহিত মৌলগুলির মধ্যে ফাঁকগুলির সংখ্যাগুলি বড়ো হওয়ার সাথে সাথে বড়ো হওয়ার সাধারণ প্রবণতার সঙ্গে তালে তাল মিলিয়ে। তবে, এটি অজ্ঞাত যে আদৌ সীমাহীনভাবে প্রচুর যুগ্ম মৌল আছে না বৃহত্তম যুগল বিদ্যমান। ২০১৩ সালে ইতাং ঝ্যাং-এর কাজ, এবং জেমস মেইনার্ড, টেরেন্স টাও ও অন্যান্যদের কাজ, সারগর্ভ অগ্রগতি বানিয়েছে এই প্রমাণ করতে যে যুগ্ম মৌলের সংখ্যা সীমাহীন, কিন্তু বর্তমানে এটি অমীমাংসিত।
ইতিহাস
সংখ্যাতত্ত্বে এই প্রশ্নটি সবচেয়ে আলোচ্য প্রশ্নগুলির মধ্যে একটি হল যে যুগ্ম মৌলের সংখ্যা সীমাহীন কী না। এটি যুগ্ম মৌলের ধারণার অঙ্গ যে সীমাহীনভাবে এমন প্রচুর মৌ আছে যে মৌ + ২ কোনও মৌল। ১৮৪৯ সালে, অ্যালফন্স ডি পলিগ্ন্যাক বেশি স্বাভাবিক ধারণা বানান যে প্রত্যেকটি স্বাভাবিক সংখ্যা স্বা-এর জন্য সীমাহীন ভাবে এমন প্রচুর মৌল মৌ আছে যে মৌ + ২স্বা-ও একটি মৌলিক সংখ্যা। স্বা = ১ কেসটি হল যুগ্ম মৌল ধারণা।
যুগ্ম মৌল ধারণার শক্তিশালী ধরন হচ্ছে হার্ডি লিট্‌লউড ধারণা, মৌলিক সংখ্যা উপপাদ্যের অনুরূপ যুগ্ম মৌলের জন্য একটি বণ্টন নিয়ম অনুধাবন করে।
এপ্রিল ১৭, ২০১৩-তে ইতাং ঝ্যাং ঘোষিত করল একটি প্রমাণ যে কোনও পূর্ণসংখ্যা প-এর জন্য যা ৭ কোটির অনূর্ধ্ব, এমন সীমাহীনভাবে প্রচুর মৌলিক সংখ্যার যুগল আছে যা প-এর চেয়ে ভিন্ন। ঝ্যাংয়ের কাগজটি অ্যান্নালস অফ ম্যাথেমেটিকস্‌ দ্বারা গৃহীত হয়েছিল মে ২০১৩ তে। টেরেন্স টাও একটি পলিম্যাথ প্রকল্প প্রস্তাবিত করলেন ঝ্যাংয়ের আবদ্ধতা নিখুঁত করার জন্য। এপ্রিল ১৪, ২০১৪ তে, ঝ্যাংয়ের ঘোষণার এক বছর পরে, আবদ্ধতাটি ২৪৬-এ কমানো হয়েছিল। তার পরেও, এলিয়ট-হালবারস্টাম ধারণা এবং তার সাধারণ আকার ধারণ করে, পলিম্যাথ প্রকল্প উইকি বলে যে বাঁধটি যথাক্রমে ১২ ও ৬ তে কমিয়ে আনা হয়েছে। ঝ্যাংয়ের পদ্ধতির চেয়ে সহজতর এক পদ্ধতির সাহায্যে এই উন্নত আবদ্ধতাটি আবিষ্কার করা হয় এবং জেমস মেইনার্ড এবং টেরেন্স টাও দ্বারা স্বাধীনভাবে আবিষ্কৃত হয়। এই দ্বিতীয় পদ্ধতিটি সর্বনিম্ন f(m)-এর জন্যও আবদ্ধতা দিল যা গ্যারান্টি দিতে প্রয়োজন যে সীমাহীন ভাবে প্রচুর প্রস্থ f(m)-এর অন্তর অন্তত m মৌল থাকে।
বৈশিষ্টসমূহ
সাধারণত (২, ৩) যুগলকে যুগ্ম মৌল ধরা হয় না। যেহেতু ২ হচ্ছে একমাত্র জোড় মৌল, এই যুগলটি একমাত্র জুড়ি যার সদস্য সংখ্যাগুলির বিয়োগফল ১; সুতরাং যুগ্ম মৌলগুলির মধ্যে যতটা সম্ভব ততটা ঘনিষ্ঠভাবে ফাঁক দেওয়া হয় অন্য যেকোনও দুইটি মৌল সংখ্যার জন্য।
প্রথম কয়েকটি যুগ্ম মৌলিক সংখ্যার যুগল হচ্ছে:
(৩, ৫), (৫, ৭), (১১, ১৩), (১৭, ১৯), (২৯, ৩১), (৪১, ৪৩), (৫৯, ৬১), (৭১, ৭৩), (১০১, ১০৩), (১০৭, ১০৯), (১৩৭, ১৩৯), …
পাঁচ হচ্ছে দুইটি স্বতন্ত্র জুড়িতে থাকা একমাত্র মৌলিক সংখ্যা। প্রত্যেকটি যুগ্ম মৌল যুগল (৩, ৫ ছাড়া) হচ্ছে (৬স্বা − ১, ৬স্বা + ১)-এর ধরন একটি স্বাভাবিক সংখ্যা স্বা-এর জন্য; সেটি হচ্ছে, এই দুইটি মৌলের মধ্যেকার সংখ্যাটি ৬-এর গুণিতক।
বৃহৎ যুগ্ম মৌল
২০০৭ সাল থেকে শুরু হয়, দুইটি বিভাজিত কম্পিউটিং প্রকল্প, যুগ্ম মৌল অনুসন্ধান ও মৌলগ্রীড, প্রচুর রেকর্ড-বৃহত্তম যুগ্ম মৌল উৎপন্ন করেছে। সেপ্টেম্বর ২০১৬ অনুযায়ী, বর্তমানে বৃহত্তম জ্ঞাত যুগ্ম মৌল যুগল হচ্ছে ২৯৯৬৮৬৩০৩৪৮৯৫ · ২১২৯০০০০ ± ১, ৩৮৮,৩৪২ দশমিক সংখ্যার সাথে। এটি সেপ্টেম্বর ২০১৬-তে আবিষ্কৃত হয়েছিল।
১০১৮-এর চেয়ে কম ৮০৮,৬৭৫,৮৮৮,৫৭৭,৪৩৬টি যুগ্ম মৌল যুগল আছে।
৪.৩৫ · ১০১৫ অবধি সমস্ত যুগ্ম মৌল যুগলের একটি অভিজ্ঞতাগত বিশ্লেষণ দেখায় যে যদি এমন x-এর চেয়ে কম এমন যুগলের সংখ্যা f( x )· x /(log x )2 হয় তাহলে f( x ) প্রায় ১.৭ ছোট x-এর জন্য এবং প্রায় ১.৩-এর দিকে হ্রাস পায় যেহেতু x সীমাহীনতার দিকে ঝোঁকে। f( x )-এর সীমিত মূল্য ধারণা করা হয় যুগ্ম মৌল অপরিবর্তনীয় সংখ্যার দ্বিগুণের সমান, হার্ডি–লিটল্‌উড ধারণা অনুযায়ী।
বিচ্ছিন্ন মৌল
একটি বিচ্ছিন্ন মৌল (একক মৌল বা অ-যুগ্ম মৌল নামেও ডাকা হয়) হচ্ছে একটি মৌলিক সংখ্যা মৌ এমনভাবে যে না মৌ + ২ না মৌ - ২ একটি মৌলিক সংখ্যা। সহজ কথায়, মৌ কোনও মৌল যুগলের সদস্য নয়। উদাহরণস্বরূপ, ২৩ একটি বিচ্ছিন্ন মৌল যেহেতু ২১ ও ২৫ দুইটিই যৌগিক সংখ্যা, অর্থাৎ ২১-কে ১ ও ২১ ছাড়াও ৩ ও ৭ দিয়ে ভাগ করা যাবে এবং ২৫-কে ১ ও ২৫ ছাড়াও ৫ দিয়ে ভাগ করা যাবে। কোনও সংখ্যা যা ১ ও সেই সংখ্যা দ্বারা বিভাজ্য তাকে মৌলিক সংখ্যা বলা হবে।
কিছু বিচ্ছিন্ন মৌলের উদাহরণ হল:
২, ২৩, ৩৭, ৪৭, ৫৩, ৬৭, ৭৯, ৮৩, ৮৯, ৯৭, ... ইত্যাদি।
জাহাঙ্গীর কবির (কর্মকর্তা)
জাহাঙ্গীর কবির একজন বাংলাদেশী বেসামরিক সরকারি কর্মচারী এবং বাংলাদেশ পানি উন্নয়ন বোর্ডের সাবেক মহাপরিচালক (ডিজি)।
কর্মজীবন
জাহাঙ্গীর কবির রাজশাহী প্রকৌশল ও প্রযুক্তি বিশ্ববিদ্যালয় থেকে ১৯৮২ সালে সিভিল ইঞ্জিনিয়ারিং এবং ১৯৯৩ সালে এমএসসি পাস করেন। ১৯৮৩ সালে তিনি বিডব্লিউডিবিতে সহকারী প্রকৌশলী (সিভিল) হিসাবে যোগদান করেন। তিনি বিডব্লিউডিবির অতিরিক্ত মহাপরিচালক (পশ্চিম অঞ্চল) ছিলেন। এপ্রিল ২০১৬-২০২০ সালে তিনি বাংলাদেশ পানি উন্নয়ন বোর্ডের মহাপরিচালক (ডিজি) হিসেবে নিয়োগ দেয়া হয়।
শৈলশিরাময় ত্বক
থাম্ব|366x366পিক্সেল|তীর-চিহ্ন দ্বারা লিঙ্গত্বকের এবং শৈলশিরাময় ত্বকের সীমানা নির্দেশ করা হচ্ছে। শৈলশিরাময় ত্বক (Ridged band) হচ্ছে লিঙ্গত্বকের শেষভাগে একদল স্নায়ুযুক্ত কুঁচকানো চামড়া।
কাজ
শৈলশিরাময় ত্বক, পুং-জননেন্দ্রিয়ের আবরক ত্বকসহ একটি বিশেষ গুরুত্বপূর্ণ কামস্থান।
জন টেইলর, কানাডার একজন প্যাথলজিবিদ এবং চিকিৎসা গবেষক, শৈলশিরাময় ত্বক নিয়ে প্রচুর গবেষণা করেছেন। তিনি তার গবেষণায় প্রমাণ করেছেন যে, এই শৈলশিরাময় ত্বক-এর মূল কাজ হচ্ছে যৌন উত্তেজনা বৃদ্ধি করা। তিনি লিখেছেনঃ "প্রাথমিক গবেষণায় দেখা গেছে যে, শৈলশিরাময় ত্বকের মূল গুরুত্ব হচ্ছে যৌন সঙ্গমে, এবং এর কাজই হচ্ছে যৌন উত্তেজনা সৃষ্টির মাধ্যমে মাংসপেশির সঙ্কোচন-প্রতিবিম্ব সৃষ্টি যার ফলে বীর্যপাত হয়ে থাকে।
সাম্প্রতিক এক গবেষণায় দেখা গেছে যে, খৎনা করা পুরুষদের মধ্যে ৭৩% পুরুষই বাড়তি যৌন উত্তেজনা পায় না কারণ খৎনার কারণে শৈলশিরাময় ত্বক অনুপস্থিত থাকে।
পশ্চিমবঙ্গের শহর
thumb|[[বিদ্যাসাগর সেতু, কলকাতা]] thumb|শৈলশহর দার্জিলিং, পশ্চাদপটে [[কাঞ্চনজঙ্ঘা]]
১৯৪৭ সালে ভারত বিভাগের সময় ব্রিটিশ বাংলা প্রদেশটিও ধর্মের ভিত্তিতে দ্বিধাবিভক্ত হয়। মুসলমান-প্রধান পূর্ববঙ্গ (পরবর্তীকালে পূর্ব পাকিস্তান এবং বর্তমানে স্বাধীন বাংলাদেশ রাষ্ট্র) পাকিস্তানে যোগ দেয় এবং হিন্দুপ্রধান পশ্চিমবঙ্গ যোগ দেয় ভারতে। এর পর পূর্ববঙ্গ থেকে লক্ষাধিক হিন্দু শরণার্থী পশ্চিমবঙ্গে চলে আসেন। এর ফলে একাধারে যেমন কলকাতা সহ শহরগুলির জনসংখ্যার চাপ বাড়তে থাকে তেমনই রাজ্যে সৃষ্টি হতে থাকে নতুন নতুন নগরাঞ্চল।
বর্গীকরণ
২০০১ সালের জনগণনা অনুযায়ী, পশ্চিমবঙ্গের ৩৭৫টি শহরকে নিম্নলিখিত শ্রেণীতে বিভক্ত করা যায়:
thumb|[[মাহেশের রথযাত্রা, শ্রীরামপুর (১৩৯৬ খ্রিঃ) বাংলার প্রাচীনতম রথযাত্রা ও ভারতে পুরীর পরেই এর স্থান।]]
বর্তমানে নতুন চারটি পৌরসভা প্রতিষ্ঠিত হওয়ায় পৌরসভার সংখ্যা বেড়ে ১১৭টি হয়েছে। নতুন পৌরসভাগুলি হল নলহাটি (২০০০), ধুপগুড়ি (২০০১), পাঁশকুড়া (২০০১) ও ডালখোলা (২০০৩)। একইভাবে ধুপগুড়ি ও ডালখোলাপৌরসভা স্তরে উন্নীত হওয়ায় সেন্সাস টাউনের সংখ্যা কমে হয়েছে ২৫০টি।
প্রধান শহর
right|thumb|[[ভিক্টোরিয়া মেমোরিয়াল হল, কলকাতা]] right|thumb|মহাবটবৃক্ষ, [[আচার্য জগদীশচন্দ্র বসু বটানিক্যাল গার্ডেন, হাওড়া]] thumb|right|দার্জিলিঙের [[দার্জিলিং হিমালয়ান রেল|টয় ট্রেন]] right|thumb|শৈলশহর [[কালিম্পং]] thumb|right|সর্বমঙ্গলা মন্দির, বর্ধমান thumb|right|নিউ দীঘার সমুদ্র সৈকত, দীঘা, পূর্ব মেদিনীপুর
ওয়াজাহাতুল্লাহ ওয়াস্তি
ওয়াজাহাতুল্লাহ ওয়াস্তি (উর্দু: وجاہت اللہ واسطی; জন্ম: ১১ নভেম্বর, ১৯৭৪) পেশাওয়ারে জন্মগ্রহণকারী সাবেক পাকিস্তানি আন্তর্জাতিক ক্রিকেটার। বর্তমানে পিসিবির সদস্যের দায়িত্ব পালন করছেন। পাকিস্তান ক্রিকেট দলের অন্যতম সদস্য ছিলেন তিনি। দলে তিনি মূলতঃ ব্যাটসম্যানের দায়িত্ব পালন করতেন। ডানহাতে ব্যাটিংয়ের পাশাপাশি ডানহাতে অফ ব্রেক বোলিং করতেন।
খেলোয়াড়ী জীবন
ফেব্রুয়ারি, ১৯৯৯ থেকে মে, ২০০০ সালের মধ্যে ছয়টি টেস্ট খেলায় অংশগ্রহণের সুযোগ ঘটে তার। তবে, দূর্বল ক্রীড়াশৈলীর কারণে তাকে বেশ সমালোচনার মুখোমুখি হতে হয়।